Tema de laborator – 9

În cadrul unei companii eşti responsabil(ă) cu schimbul de acte, documente şi rapoarte dintre compania la care lucrezi şi companiile cu care colaborează firma ta. Pentru început o să descarci tabelul http://elevi.infodorohoi.com/birotica.xls  în folderul clasei tale

Există un set de activităţi pe care trebuie să le finalizezi cu succes:

1. Firma la care lucrezi trebuie să cumpere 200 de coperţi carton, două modele diferite (câte 100 buc din fiecare model) dar să fie cele mai ieftine – se cere preţul pe care trebuie să îl plătească firma pentru cele 200 de coperţi. De asemenea, directorul companiei la care lucrezi doreşte o listă cu toate coperţile carton ordonate crescător după Pret fără TVA într-o foaie de calcul în Excel.
2. Directorul doreşte şi o listă cu toate produsele din plastic (cele care conţin pe coloana Denumire cuvântul plastic) care au preţul fără TVA cuprins între 7 şi 40 (mai mare sau egal cu 7 şi mai mic sau egal cu 40).
3. Este necesar şi un grafic cu Denumirea şi Preţul fără TVA pentru toate produsele provenite doar de la producătorul Pavo. Graficul trebuie afişat ca foaie nouă. Diagrama pe care este mutat graficul va fi numită Produse_Pavo.
4. În Word trebuie întocmit un raport care să conţină într-un tabel toate produsele din categoriile ”capse”,”carti de vizita”,”ecusoane” şi ”etichete”. Tabelul va conţine doar coloanele Denumire, Categorie şi Preţ fără TVA. La sfârşitul tabelului se va mai adăuga o linie (un rând). În ultima celulă a tabelului (cea liberă de pe coloana Preţ fără TVA) se va introduce o funcţie care poate determina suma de plătit în cazul achiziţionării unui produs din fiecare exemplar    (se va folosi din bara de instrumente Aspect -> opţiunea Formulă).
5. La finalul raportului, pe ultima pagină va fi realizată o repartizare procentuală (reprezentată cu o diagramă radială) pe care se va afişa procentual pentru fiecare din cei 4 furnizori ponderea în ceea ce priveşte numărul de produse oferite. Pentru fiecare furnizor se va determina numărul de tipuri de produse folosind funcţia COUNTIF.
6. Raport2 trebuie să fie un document care conţine doar produsele care nu conţin în denumire şirurile ”ro” şi ”hr”.
7. Pentru 3 produse (în tabelul filtrat din Excel pentru rezolvarea cerinţei anterioare) vor fi introduse imagini descărcate de pe internet pe coloana H (după ce este aplicată o bordură pe contur şi interior pe toată foaia de calcul). Fiecare imagine va fi formatată astfel încât la micşorarea înălţimii/lăţiimii rândului în care este introdusă aceasta să sufere modificări.
Succes!
